
	[bookmark: nev]NAGY NOÉMI
no.nagy24@gmail.com
Közösségszervezés
BA, 3. félév
Debreceni Egyetem
Bölcsészettudományi Kar
	
[bookmark: _GoBack]






Témavezető:
	Dr. Márkus Edina
egyetemi adjunktus, DE BTK




Tanulás szikkel-lélekkel Környezeti nevelésben résztvevők motivációja - Egy Hortobágyra látogatók körében végzett vizsgálat eredményei -

A XXI. század egyik legfontosabb kihívása a Föld élhetőségének hosszútávú fenntartása. A környezeti nevelés egyre nagyobb jelentőséggel bír: nem csak a gyermekek, de a felnőtt generáció számára is. Hortobágy számtalan lehetőséget kínál a természet megismerésére, új élmények szerzésére. Helyi lakosként tapasztalom az érkezők tömegét, amely felkeltette érdeklődésem, így felmértem a Hortobágy területén zajló környezeti nevelés témakörét. 
Pályamunkám célja megismerni a hortobágyi környezeti nevelési programokon résztvevők legfőbb motivációs tényezőit, előforduló akadályozó elemeket, az utazás előtt figyelembe vett szempontokat, a látogatás gyakoriságát, valamint a környezettudatos életmódra való törekvést. Célkitűzésem továbbá a környezeti nevelést szolgáltató szervezetek tájékozottságának vizsgálata, milyen információkkal rendelkeznek vendégeikről, hogyan viszonyulnak ezen tevékenységükhöz.
A szakirodalom alapján áttekintettem a magyarországi környezeti nevelés hátterét, céljait és módszereit, valamint áttekintettem a tanulási motiváció és akadályozó tényezők kapcsán írottakat. Primer kutatásom során kérdőív segítségével 111 látogatót kérdeztem meg 4 bemutatóhelyszín területén. A Hortobágyon környezeti nevelést szolgáltató szervezetek vezetőivel és dolgozóival összesen 10 interjút készítettem.
Vizsgálatom segítségével szerettem volna felmérni a felnőttek környezeti nevelését, illetve rávilágítani annak fontosságára. Az eredmények hasznosnak bizonyulnak a szolgáltató szervezetek számára, a tevékenységük formálásánál számításba vehetik az adatokat. Pályamunkám elősegítheti a későbbi, hasonló témakörben végzett vizsgálatokat is.



